Fatmir Skenderi

Fatmir Skenderi është një avokat i shquar nga Maqedonia e Veriut me origjinë turke, anëtar i Gjykatës Kushtetuese të vendit. 

 Biografia 
Fatmiri ka lindur në vitin 1966 në qytetin e Dibrës të Jugosllavisë Federale, por me origjinë nga fshati Torbe i Papraniku i Vogël . Studioi në shkollën fillore “Moshe Pijada” në Vapa (Qendra Zhupa) dhe më pas në gjimnazin “Zdravko Çoçkovski” në Dibër. Fakultetin Juridik të Universitetit të Shkupit “Kirili dhe Metodi” e ka diplomuar në vitin 1992 dhe më 01.09.1992 ka filluar punën në Drejtorinë republikane gjeodezike – Shkup në drejtimin gjeodez dhe kadastër në Dibër, si këshilltar. Në vitin 2001 ka dhënë provimin e jurisprudencës. Nga 1 janari 2001 deri më 15 maj 2005 ka mbajtur detyrën e sekretarit të Bashkisë Qendër Zhupë. Nga viti 2006 deri më 31 gusht 2007 ka punuar si shef i Departamentit të Gjendjes dhe Kadastrës në Dibër. Nga data 1 shtator 2007 deri më 23 prill 2008 ka punuar si avokat. Nga data 24 prill 2008 deri më 31 dhjetor 2013 ka punuar si shef i departamentit për çështje juridike në komunën Qendër Zhupë. Nga viti 2005 deri në vitin 2007 ka qenë nënkryetar i komisionit komunal zgjedhor në Qendër Zhupë, ndërsa nga viti 2011 deri në shkurt 2013 ka qenë kryetar i tij. Nga 1 janari 2014 deri në tetor 2022 ka punuar si gjyqtar civil në Gjykatën e Apelit – Shkup. Në vitin 2017 ka magjistruar në fushën e së drejtës afariste me temë: “Kufizimi i moshës minimale për punësim të të rinjve” në Universitetin “American College – UACS” në Shkup. 

Më 8 tetor 2022, me propozim të Bashkimit Socialdemokrat të Maqedonisë, Skënderi së bashku me Tatiana Vasiq-Bosaxhieva u zgjodh gjyqtar kushtetues. 

 Shih edhe 
 Politika e Maqedonisë së Veriut
 Gjykata Kushtetuese e Maqedonisë së Veriut

 Referime 

Kategoria:Absolventët e Universitetit të Shkupit
Kategoria:Juristë nga Maqedonia e Veriut
Kategoria:Lindje 1966
Kategoria:Njerëz nga Dibra